Aktuelt Stavanger - Jeg følte han ville drepe meg Nærmere 60 sting i hodet var fasit etter at en dørvakt ble slått i hodet med en flaske på jobb. Her er hans historie. Oppdatert: 21. april 2016, 22:55 Ivar Vasstveit

Her er dørvakten, like etter å ha blitt slått i hodet. FOTO: Montasje/Privat

LES MER: I helgen meldte politiet om at en mann var blitt pågrepet hos utestedet Alf & Werner i Stavanger , etter å ha slått en dørvakt i hodet med en flaske.

Følg Byas.no på Facebook!

Dørvakten ble fraktet til legevakten, og der slutter historien. I hvert fall på politiets Twitter-konto.

Vi har snakket med dørvakten. Historien hans er brutal.

NB: Bildene er gjengitt med tillatelse. Dørvakten ønsker ikke navnet sitt oppgitt på trykk.

Twitter-meldingen fra politiet som beskrev hendelsen. FOTO: Skjermdump

Plutselig gikk det i svart

Han har jobbet som dørvakt i mer enn ti år, først i London, så i Stavanger. Her begynte han å jobbe for ett år siden. Aldri har han hatt en lignende opplevelse på jobb, som den han hadde i helgen.

Jeg har kone og barn, og har mye å tape. Jeg vil ikke dø.

Det er natt til søndag, og dørvakten i 30-årene er på jobb som normalt. Han snakker med gjester, og sørger for at alt går som det skal. Så skjer det noe unormalt. Ingen forsvarsler. Ingenting. Bare en gjest på utestedet som hadde noe han ville si.

Plutselig gikk det i svart.

Dørvakten ble slått i hodet med en flaske. Glasset knuste og glasskårene skjærte seg inn i hodet hans. Så fortsatte det, spark og slag, før kolleger og gjester kom hjelpende til.

– Jeg har kone og barn, og har mye å tape. Jeg vil ikke dø. Flasken traff meg i hodet, og glasskårene fikk jeg blant annet i øyet. En millimeter lengre og ned, og jeg kunne blitt blind. I verste fall kunne han ha drept meg.

LES MER: * En av dørvaktens kollegaer har blogget om hendelsen. Les det sterke innlegget her !

LES MER: * Voldsmannen risikerer 10 års fengsel .

LES MER: * Vold og trusler skjer hver helg, sier politiet .

Kuttene dørvakten ble påført var svært dype. FOTO: Privat

Følte han ville drepe

Fasit hos legevakten var nesten 60 sting, deriblant på øyet. Kuttene var dype. Heldigivs ble han ikke blind. Heldigvis fikk han ikke glasskårene i halsen.

Det er gått noen dager siden hendelsen, men dørvakten har fortsatt store smerter.

– Det går bedre, men jeg sliter fortsatt med voldsom hodepine. Jeg kan heller ikke tygge, noe som betyr at det er vanskelig å spise. Arrene i ansiktet kommer jeg til å ha resten av livet.

Kollegene forteller om en relativt normal situasjon i forkant av slaget. En gjest var litt voldsom på dansegulvet, og tok mye plass. Vaktene gikk for å be han roe seg.

– Vi snakket sammen. Det var ingenting som tydet på at han skulle ty til vold. Jeg gjorde bare jobben min, og passet på at alle gjestene hadde et trygt utgangspunkt for å kose seg. Det var normal prosedyre.

Fram til denne hendelsen elsket jeg jobben min.

– Hva husker du fra hendelsen?

– Jeg husker at vi pratet. Så slo han meg. Hvor glasset kom fra vet jeg ikke. Etterpå fortsatte volden. Der og da følte jeg at han ville drepe meg.

– Hva tenker du om å gå på jobb igjen når du blir frisk?

– Jeg vet ikke om jeg vil tilbake. Fram til denne hendelsen elsket jeg jobben min, men når du opplever hvor lite folk respekterer hva du gjør blir du usikker. Jeg må tenke på det, og gi det litt tid.

Er ikke på byen for å ha det gøy

Hverken dørvakten, eller kollegaene hans, opplever at det er blitt mer vold på byen. Det er heller blitt mindre.

Likevel skjer det, som i helgen.

Vi er ikke der for å sloss, vi er der fordi vi vil sørge for at det er trygt å være på byen.

Samtidig lever dørvaktene med en opplevelse av at mange ikke forstår jobben deres, og ikke gir dem den anerkjennelsen de mener de fortjener.

– Det folk misforstår med dørvakter er at de tror vi er der for å ha det gøy. Det er vi ikke. Vi er der for å utføre en profesjonell jobb vi er opplært til. Vi er ikke der for å sloss, vi er der fordi vi vil sørge for at det er trygt å være på byen.

Noen dager senere sliter han fortsatt med hodepine. FOTO: Privat

Mer fra Byas.no:

LES MER: * En av dørvaktens kollegaer har blogget om hendelsen. Les det sterke innlegget her !

LES MER: * Voldsmannen risikerer 10 års fengsel .

LES MER: * Vold og trusler skjer hver helg, sier politiet .

Publisert: 21. april 2016, 20:04 Oppdatert: 21. april 2016, 22:55